વાર્તાના બન્ને પાત્રોમાં જોવા મળતી અન્યાયનો પ્રતિકાર કરવાની, મૂલ્યોના જતનની જે ભાવના છે, જવાબદાર અગ્રણી વર્ગની સ્વાર્થાંધતા સામે જે આક્રોશ છે એ મલ્ટીનેશનલ કંપનીમાં નોકરી મેળવવા ભણી રહેલા લાખો યુવાનો માટે પ્રેરણારૂપ છે. જો કે, બન્ને પાત્રો પોતાના હેડ આગળ રાજીનામુ ધરીને પોતાનું કર્તૃત્વક્ષેત્ર બદલી નાંખે છે એના કરતા હેડને રાજીનામુ આપવું પડે એવી સ્થિતિ સર્જી દે એ વધુ સારું હોઈ શકે અથવા રાજીનામુ આપીને આકાશ પોતાનું અખબાર શરુ કરે તેમજ અનિરુદ્ધસિંહ પોતાની ડીઝાસ્ટર મેનેજમેંટની સર્વિસ અથવા એ શીખવાડતી સ્કૂલ કે પછી કોઈ સિક્યુરિટી એજંસી શરુ કરે તો પોતાની આવડતનો ઉત્તમ સામાજિક ઉપયોગ થાય એવું લાગે છે. વ્યક્તિ અસમર્થ હોય કે સમર્થ, પલાયનવાદ તો કોઈ પણ સંજોગોમાં યોગ્ય નથી.